הזנת הדגים

שמירה על דגים בריאים ויפים בבריכה הנה משימה קלה ופשוטה כל עוד שמים לב לתזונה נכונה ולאיכות המים. הוספת כמות רבה מידי של דגים או האכלת יתר יגרמו לתחלואת הדגים.

הכלל המוביל להצלחה הוא להוסיף 3 דגים באורך של 10 ס"מ לכל מטר רבוע של פני הבריכה, הוספה של דגים מעבר לכך תגרור ירידה בכמות החמצן המומס במים ולירידה באיכותם.

חומרי רקב, הפרשות דגים מזון שאינו נאכל ועלים נבולים גורמים להצטברות של רפש בקרקעית הבריכה, הפילטר הביולוגי והבקטריות הגדלות בתוכו מסייעים לפרק את החומרים הרעילים כל עוד הבריכה אינה עמוסה מידי בדגים.

דגי הבריכה תלויים בנו באספת תפריט מאוזן, תפריט מאוזן יסייע לגדילה טובה ובריאה של הדג ולפעילות בריאה.

המזון שיש לספק בדגים תלוי גם בעונות השנה. בעונת הסתיו והחורף אין לדגים צורך גדול במזון עתיר בחלבונים. ככל שהמים מתקררים  פעילות הדג הולכת ופוחתת כמו גם המחזור המטבולי של התא. האכלה במזון עתיר בחלבונים יגרום לירידה באיכות המים, החלבון שלא נאכל הופך מייד לאמוניה המסכנת את הדגים.במים חמימים עם הגעת האביב יש לספק לדגים מזון עתיר בחלבונים המסייע לדג לבנות את המעטפת החיצונית שלו ולחזק את המערכת החיסונית שלו בפני מחלות.

כל סוגי המזון, הן של החורף והן של הקיץ מועשרים בויטמינים ומינרלים המסייעים למערכת החיסונית של הדג . במזונות האיכותיים יותר יש גם חומרים מחזקי צבע אשר מדגישים את צבעי הדג הססגוניים.